text: Marcadigas si departi
   Le gaaing qui fu fais iki,
   K'ains n'en retint IIII besans.
   PageV01P044
   Se il en i eüst X tans,
   Si l'eüst il trestout donné
   Ceaus qui en avoient sué
   Ou hiaume, et leur sanc espandu.
   Sages et larges et preus fu.
   Dou sien propre tant leur donna
   Que chascuns de lui se loa.
   En leur pays sont repairié
   Riche d'avoir, et de cuer lié
   De ce que desconfit avoient
   Ceaus qui destruire les cuidoient.
  